Езоп
Коза и козар

Превод от старогръцки: Тодор Сарафов, 1967

chitanka.info

Един козар подкарал козите си към кошарата. Една от козите била изостанала, улисана в някаква сладка паша. Пастирът хвърлил камък по нея и я улучил, като й счупил рога. Започнал да се моли на козата да не го обажда на господаря. А тя му отговорила:

— Та дори и да премълча, как мога да прикрия работата? Нали всички ще видят счупения ми рог?

Когато вината е явна, не е възможно да бъде скрита.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.